open-index/open-wikipedia-markdown huggingface dataset:
Drugi zakon termodinamike

mini|Toplota prelazi sa toplijeg na hladnije tijelo

**Drugi zakon termodinamike** je jedan od četiri zakona termodinamike koja opisuju prijenos i ponašanje toplote pri tim prijenosima. Ovaj zakon ima više formulacija, od kojih je vjerovatno najrazumljivija sljedeća:

:Toplota ne može sama od sebe prelaziti sa hladnijeg tijela na toplije, tačnije: nije moguć proces čiji jedini bi rezultat bio prelazak toplote sa hladnijeg tijela na toplije (1850. godine).

Osim gornje, Rudolf Clausius dao je još nekoliko formulacija ovog zakona:

:Toplota spontano može prelaziti samo s toplijeg na hladnije tijelo.

Sa protokom vremena, ukupna entropija termički zatvorenog sistema, koji nije u termodinamičkoj ravnoteži, uvijek raste, težeći da dostigne najveću moguću vrijednost.

Vjerovatno najpopularnija formulacija ovog zakona glasi:

:Entropija svemira uvijek raste (1865. godine).

Formulacija Lord Kelvin-a:

:Nije moguće ostvariti proces, čiji bi jedini učinak bio da uzima toplotu iz jednog spremnika toplote i pretvara tu toplotu, u cijelosti, u rad. Ova formulacija drugog zakona termodinamike često se izražava kao: Perpetum mobile druge vrste nije moguć.

Perpetuum mobile druge vrste bio bi upravo takav uređaj koji bi samo uzimao toplotu iz spremnika toplote i pretvarao ovu toplotu u rad. Ovaj zakon daje teorijsku granicu koeficijenta iskoristivosti toplotnih mašina.

## Reference 
## Vanjski linkovi 
* Stanford Encyclopedia of Philosophy: "Philosophy of Statistical Mechanics" – autor Lawrence Sklar.
* *Second law of thermodynamics* in the MIT Course *Unified Thermodynamics and Propulsion* autor Prof. Z. S. Spakovszky
* E.T. Jaynes, 1988, "The evolution of Carnot's principle," u G. J. Erickson and C. R. Smith (eds.)*Maximum-Entropy and Bayesian Methods in Science and Engineering*, Vol,.1: p.&nbsp;267.
* Caratheodory, C., "Examination of the foundations of thermodynamics," trans. by D. H. Delphenich
* The Second Law of Thermodynamics, BBC Radio 4 discussion with John Gribbin, Peter Atkins & Monica Grady (*In Our Time*, December 16, 2004)
* The Journal of the International Society for the History of Philosophy of Science, 2012

Kategorija:Termodinamika
Kategorija:Fizičke jednačine
Omolje

**Omolje** su naseljeno mjesto u općini Tomislavgrad, Bosna i Hercegovina.

Naselje Omolje smješteno je u podnožju planine Lib, u Duvanjskom polju. Nalazi se ispod planinskog vrha Orlovkuk (1391 m). Pisani trag o postojanju stanovnika na području današnjeg Omolja sežu u godinu 1743. gdje se u crkvenim spisima župe Seonica spominju stanovnici naselja. Tragovi nasebine potiču još od Ilirskih vremena. Iznad naselja nalazi se  neistraženi historijski lokalitet pod nazivom "Grepčić" za koji se predpostavlja da je iz Ilirskog doba. Dolaskom Slavena na područje današnjeg Duvanjskog polja i krunidbe kralja Tomislava (prema predaji oko kilometar sjeverozapadno od naselja) dolazi do potiskivanja i asimilacije Ilira na cijelom području Duvanjskog polja.

## Stanovništvo 
U popisu biskupa Bragićevića iz 1742. godine Omolje je navedeno kao Omuljina, još jedno naselje na području današnje župe Seonica u kojem živi 321 katolička duša.
U popisu iz 1768. god. u Omolju je samo 105 odraslih i 66 djece. Za vrijeme popisa Duvna iz 1867. godine Omolj ima 24 porodice koje imaju 243 duše. Podaci iz 1892. godine govore da u Omolju ima 40 porodica koje zajednički imaju 327 duša.

## Reference 
## Vanjski linkovi 
* Zvanični sajt općine Tomislavgrad
Aerogel

mini|Aerogel
**Aerogel** je jedan od najlakših poznatih tvrdih materijala (do izuma aerografita je držao titulu najlakšeg ). Često se naziva zamrznuti dim ili modri dim. Veoma je krhak, ima najveću vrijednost toplotne izolacije, najnižu gustoću i najnižu zvučnu provodljivost. Krut je na lagani dodir, a mekan na čvrsti.

Riječ je o silikatnoj čvrstoj supstanci koja sadrži 99,8% zraka. Prvi aerogel, sličan ovom današnjem pronašao je profesor Steven Kistler 1931. godine. Ipak veoma dugo nije našao nikakvu praktičnu primjenu i u velikoj mjeri je bio zaboravljen.

Gustoća aerogela iznosi samo 0,3 - 3 g/dm3, a gustoća nekih aerogelova je samo za par procenata veća od gustoće vazduha.

Iako naizgled imaju nježnu strukturu, mnogi aerogelovi imaju veoma dobre mehaničke osobine, a posebno su otporni na pritisak i razvlačenje. Mogu da izdrže pritisak na glatku površinu mase do 2000 puta veće od njihove. Ipak veoma su lomljivi (nisu otporni na udarce) i nisu otporni na savijanje i sječenje.

Silikatni aerogelovi su stabilni do temperature topljenja silicija tj. 1200&nbsp;°C.

## Upotreba 
mini|lijevo|100px|Aerogel kao toplotni izolator
mini|2,5kg teška cigla na jednom 2g laganom aerogelu
Zbog svih svojih osobina, aerogel je veoma dobar materijal za izgradnju svemirskih letjelica. također se koriste kao izolacioni sloj u odijelima astronauta. Počinju da se koriste i u avioindustriji kao termička izolacija u avionima. Planira se njegovo korištenje u građevinarstvu, kao i u odjeći za svakodnevnu upotrebu. Ipak za sada glavna prepreka je veoma visoka cijena. Aerogel se također koristi kao katalizator za neke hemijske reakcije.
mini|desno|200px|Aerogel u misiji *Stardust*

NASA je iskoristila aerogel u svemirskoj misiji „Stardust“ za prikupljanje čestica i uzoraka svemirske prašine. Te čestice dostižu velike brzine pa ih je izuzetno teško uhvatiti. Pri zabadanju u aerogel čestice naglo usporavaju ne mjenjajući oblik i hemijski sastav. Veličina čestica je od 1 do 100 mikrometara.

## Reference 
## Vanjski linkovi 
* Slike aerogela 
* http://stardust.jpl.nasa.gov/news/news93.html
* http://www.timesonline.co.uk/tol/news/uk/science/article2284349.ece 
* http://stardust.jpl.nasa.gov/tech/aerogel.html
* http://www.aerogel.org/
* https://web.archive.org/web/20121112174315/http://appliedseparations.com/ASInteractive/Overviews/SCF/Aerogel_Primer/player.html
* http://www.educatedearth.net/video.php?id=3644 

## Također pogledajte 
* Ugljična nanopjena

Kategorija:Materijali
Ferdinand VI, kralj Španije

**Ferdinand VI** (španski: Fernando VI; 23. septembar 1713 – 10. august 1759), zvani **Razboriti**, bio je kralj Španije od 1746. do smrti 1759. Bio je treći sin Filipa V i njegove prve supruge Marije Ludovike Savojske. Njegova kratka vladavina se pokazala uspješnom što je doprinijelo izlaskom Španije iz krize u XVIII stoljeću.

## Mladost 
Bio je drugi sin Filipa V, osnivača dinastije španskih Bourbonaca, i njegove prve žene Marije Ludovike Savojske. Rođen je u Madridu 23. septembra 1713.

Tokom mladosti patio je od depresije, a kroz historiju je opisivan kao melanholičan, stidljiv i nesiguran u vlastite odluke. Njegova maćeha, Elizabeta Farnese, je bila dominantna žena, koja nije imala ljubavi ni za koga osim za vlastitu djecu, dok je muževu djecu iz njegovog prvog braka gledala kao prepreke na putu do svoje sreće. Nakon što je Ferdinandov otac obolio, Elizabeta je preuzela vlast na dvoru. Godine 1729. maćeha ga je oženila portugalskom infantom, čija je glomaznost vidljivo šokirala Ferdinanda. Ferdinand se ipak zbližio sa Barbarom i ostao joj vjeran do kraja života.

## Vladavina 
Kada je Ferdinand došao na prijestolje 1746, Španija se već bila našla u Ratu za austrijsko naslijeđe, koji je završio bez iakvih pogodnosti za Španiju. Odmah po dolasku na tron protjerao je maćehu i njene italijanske dvorjane sa svoga dvora. U Ferdinandove zasluge ubraja se modernizacija moranrice, poticanje trgovine u Americi, novi sistemi oporezivanja i popravljanje odnosa sa Vatikanom. Za vrijeme svoje vladavine čvrsto se držao politike nemiješanja tokom sukoba Engleske i Francuske, odbijajući njihove nagovore da objave rat onom drugom.

Ferdinanda je izuzetno teško pogodila smrt supruge u augustu 1757. Barbarina posvećenost mužu i porodici, te vješto izbjegavanje uplitanja u politiku, pomoglo je da se Ferdinand jako veže za nju. Nakon njene smrti prošao je kroz stanje depresije, uslijed kojeg je noćima hodao dvorskim vrtom u spavaćici, neokupan i neobrijan. Umro je godinu dana nakon Barbare, 10. augusta 1758, a pošto on i Barbara nisu imali djece, naslijedio ga je polubrat Karlo III.

Kategorija:Rođeni 1713.
Kategorija:Umrli 1759.
Kategorija:Biografije, Madrid
Kategorija:Kraljevi Španije
Kategorija:Prinčevi od Asturije
Kategorija:Burbonci
Portret

[mini|*[Mona Lisa*, Leonardo da Vinci, cca. 1503–1507, ulje na drvu, Louvre, Pariz.]]
[mini|*Autoportret*, [Vincent van Gogh]]
**Portret** () u likovnim umjetnostima prikazivanje individualnog izgleda određenog čovjeka. Tokom historije ljudski portret je bio ne samo jedan od prvih nego najvećim dijelom i jedan od najvažnijih likovnih motiva u umjetnosti.

**Portretist** je likovni umjetnik koji preko originalnog fizičkog oblika lica donosi i originalan psihološki lik pojedinca. Portretist je poseban, psihološki nadaren crtač, slikar ili kipar koji likovnim sredstvima: crtom, bojom i volumenom umije pronaći u licu čovjeka vizualnu originalnost kojom se jedna osoba razlikuje od druge – **karakterizacija**.

Prema pristupu modelu razlikujemo tri vrste portreta: **idealni, naturalistički i realni**. 

Nadalje, sa obzirom na odnos slikara i modela portret može biti: **intiman** i **reprezentativan**. 

Autoportret je umjetnikov prikaz samoga sebe.

## Razvoj portreta 
## Također pogledajte 
* Autoportret

## Vanjski linkovi 
* National Portrait Gallery of the Smithsonian Institution
* National Portrait Gallery London
* Painting The Century 101 Portrait Masterpieces
* Jeanne Ivy's Self-Portrait Page - Što umjetnici pronalaze u zrcalu.
* Portrait Detectives - Zabavna analiza potreta.
* Reportret - Rekonstrukcija portreta osoba iz historije.

Kategorija:Likovna umjetnost
Kategorija:Portreti
Ritam

**Ritam** je niz tonova i stanki različitih trajanja u muzičkom djelu. Postoje razne ritmičke figure, a neke od njih su: triola, sinkopa,itd.

## Ritam u likovnoj umjetnosti 
Osobina svakog likovnog djela je da ima sastavne dijelove koji su jednoliki ili raznoliki, te da se ti dijelovi redaju u ravnomjernim ili nejednakim razmacima. Taj redoslijed elemenata i njihov međusobni odnos nazivamo ritam. 
Ritam se u likovnoj umjetnosti primjenjuje od najvećeg urbanističkog planiranja do najsitnijeg detalja na nekom ukrasu.

Ritam u crtežu je ostvaren kroz redanje linija u kontrastu s plohom. U slikarstvu postoji više ritmova (boja, oblika, itd.).
Ritam je najlakše objasniti na arhitekturi, jer je strogo ravnomjeran ritmični odnos među dijelovima temeljno osobina arhitektonskog djela. Ritam čine dva člana: *puno-prazno*. Npr. na fasadi grčki grčkog hrama ravnomjerno se redaju volumeni kamenih stubova jednake debljine s jednakim razmacima praznog prostora. Tako se mogu posmatrati i arkade u rimskoj arhitekturi, prozorčići na romaničkom zvoniku, mase i šupljine fasada savremenih stambenih višespratnica, itd. 
Ritmički se mogu redati i cijele građevine (slavonski šor, ili kućice u američkim predgrađima).

## Također pogledajte 
* Bubanj

Kategorija:Muzika
Kategorija:Likovna umjetnost
Tribologija

**Tribologija** (grč - *tribo*- "ja trljam") jeste nauka o trenju, podmazivanju i trošenju materijala. Formalno definisano, to je nauka i tehnologija međudjelovanja površina u relativnom kretanju, kao i o ostaloj praksi u vezi s tim.

## Primjena 
Proučavanje tribologije najčešće ima primjenu u mašinskim konstrukcijama sa ležajevima (klizna ili kotrljajna), ali doseže i u skoro svaki aspekt moderne tehnologije, čak i u područije kozmetike (karmin, puder i sjaj za usne).

Svaki proizvod kod kojeg jedan materijal klizi ili se trlja o drugi, je obuhvaćen složenim tribologijskim međudjelovanjima, bilo da je povšina podmazana (npr. implanti kuka i druge vještačke proteze) ili nepodmazana.

Ljudski zglob podložan je tribologiji. Pokret zgloba sa izmjenom pritiska i relaksacije omogućuje ishranu hrskavice površinski kao i sa kapilarnom cirkulacijom subhondralno. Trenje koje nastaje (tribologija) zahvaljujući sastavu zglobne tekučine koja je pod pritiskom omogućuje daleko bolji raspored opterećenja pri pokretu.

## Historija 
[thumb|Tribologijski eksperimenti koje je predložio [Leonardo da Vinci]]
### Pioniri tribologije 
Leonardo da Vinci je bio prvi koji je otkrio dva zakona trenja. Prema da Vinciju, otpor trenja je isti za dva različita objekta iste težine, ali koji su u kontatku po različitim širinama i dužinama. Također je uočio da je potrebna sila da se savlada trenje dvostruko veća, kada se težina udvostruči. Slična opažanja obavio je i Charles-Augustin de Coulomb. Prvi pouzdan test trenja izveo je Charles Hatchett koristeći jednostavnu mašinu kako bi izračunao trošenje na zlatnim novčićima.

### Moderno doba 
Termin *tribologija* se počeo masovno koristiti nakon "*The Jost Report*-a" od 1966. godine, u kojem je napisano da se godišnje u Ujedinjenom Kraljevstvu gube velike količine novca zbog posljedica trenja, trošenja i hrđanja. Kao razultat, nekoliko centara za tribologiju osnovano je u Ujedinjenom Kraljevstvu. Od tada, ovaj naziv je ušao u inženjerski rječnik, a ljudi koji se bave tribologijom dobili su naziv *tribolozi*.

U proteklim godinama, mikro i nanotribologija sve više napreduje. Trenje na mikroskopski malim komponentama postaje sve više važno za razvoj novih proizvoda u elektronici, hemiji, kao i u drugim granama tehnologije.

## Također pogledajte 
* Tribometer
* Trošenje

## Bibliografija 
* Surface Wear – Analysis, Treatment, and Prevention: R. Chattopadhyay, published by ASM-International, Materials Park, OH, 2001, .
* Advanced Thermally Assisted Surface Engineering Processes: Ramnarayan Chattopadhyay, Kluwer Academic Publishers, MA (now Springer, NY), 2004.

## Reference 
## Vanjski linkovi 
* What is Tribology? Introduction, Tribology Research Group at Sheffield University (UK)
* Tribology NL  a comprehensive overview of tribology from a mechanical engineers point of view

Kategorija:Klasična mehanika
Kategorija:Mašinstvo
Kategorija:Tribologija
Kategorija:Nauka o materijalima
Kategorija:Degradacija metala
Kategorija:Metalurgija
Uljane boje

[mini|250px|[Johannes Vermeer, *"Pogled na Delft"*, ulje na platnu, 1660.]]
[mini|250px|[Sandro Botticelli, *"Rođenje Venere"*, ulje na platnu, 1485/6. ]]
**Uljane boje** nastaju kad se pigment miješa s različitim *sušivim* uljima. Uljane boje su masne, polagano se suše, donji slojevi proziru se kroz gornje namaze. Slikanje uljanom tehnikom dopušta tanak, proziran namaz (*lazurni*), ali i nanošenje boje u debelim slojevima *(impasto)*, miješanje boja i postavljanje boje iznad boje. Omogućuje postizanje najboljih izražajnih sredstava te omogućava neograničeni broj tonova. Njome se također postižu vrlo jaki kontrasti *chiaro-scuro* (svijetlo-tamno), sjajna je (efekt većeg volumena)i transparentna.

## Također pogledajte 
* Akrilik
* Tempera
* Akvarel

Kategorija:Slikarske tehnike
Kategorija:Likovna umjetnost
Ulje

[mini|desno|[Maslinovo ulje]]
mini|desno|Motorno ulje
**Ulje** je pojam koji se u najširem značenju koristi za bilo koju tekućinu koja pri miješanja s vodom ne stvara homogenu smjesu, tj. ulja su hidrofobne i liofilne tekućine.

* Jestiva ulja su smjese triglicerida koji u organskoj hemiji čine grupu zajedno s mastima.
* Mineralna ulja koja se koriste kao maziva i goriva su smjese ugljikovodika.

## Također pogledajte 
* Vosak

Kategorija:Lipidi

Kategorija:Hemijske supstance
Charlize Theron

**Charlize Theron** južnoafrička je i američka glumica. Istakla se u filmovima kao što su *Đavolji advokat*, *Moćni Joe Young*, *Italijanski posao* i *Čudovište*, za koji je nagrađena *Oscarom* kao najbolja glavna glumica 2003.

## Biografija
Odrasla je na porodičnoj farmi blizu Johannesburga s ocem Charlesom, koji je bio francuskog porijekla, i majkom Gerdom, koja je njemačkog porijekla. Sa 15 godina svjedok je smrti svoga oca, koji je bio alkoholičar i koji je maltretirao njenu majku, koja ga je zatim ubila u samoodbrani.

Kad je napunila 16 godina, seli se u Milano i radi kao model. Kasnije se seli u New York i pohađa časove baleta. Međutim, povrijedila je koljeno, što je značilo da se neće moći baviti baletom i zbog toga se seli u Los Angeles. Nakon 8 mjeseci provedenih u gradu, dobija malu ulogu u filmu *Djeca kukuruza 3*. Poslije te uloge karijera joj ide uzlaznom putanjom i glumi u sve poznatijim filmovima, kao što su *Đavolji advokat* s Keanu Reevesom, *Moćni Joe Young* sa Billom Paxtonom, *Dvorišta* s Markom Wahlbergom i *Čudovište* s Christinom Ricci. Pozirala je naga za *Playboy* 1999.

## Privatni život 
Izlazila je s pjevačem grupe *Third Eye Blind*, Stevenom Jenkinsom, međutim, ta veza se završila kad je Charlize pokazala svoju želju da se uda. Trenutno živi u Los Angelesu sa dugogodišnjim partnerom Stuartom Townsendom. Na snimanju filma *Aeon Flux* u Berlinu doživjela je povredu vrata te se morala podvrgnuti operaciji. Theron se zalaže za prava žena u svijetu, a govori afrikaans (maternji) i engleski jezik.

## Nagrade
### Osvojene nagrade
*Dobitnica *Oscara* kao najbolja glavna glumica u filmu *Čudovište*, 2003. (Ona je jedina Južnoafrikanka koja je dobila ovu nagradu.)
*Dobitnica *Zlatnog globusa* kao najbolja glavna glumica u filmu *Čudovište*.

### Nominacije
*Nominirana za *Oscara* kao najbolja glavna glumica u filmu *North Country* 2005.

## Filmografija
**2 Days in the Valley* (1996)
**Trial and Error* (1997)
**Đavolji advokat* (''The Devil's Advocate*) (1997)
**Celebrity* (1998)
**Moćni Joe Young* (*Mighty Joe Young*) (1998)
**The Astronaut's Wife* (1999)
**Život nema pravila* (*The Cider House Rules*) (1999)
**Igra jelena* (*Reindeer Games*) (2000)
**Ljudi od časti* (*Men of Honor*)(2000)
**Dvorišta* (*The Yards*) (2000)
**Legenda o Baggeru Vanceu* (*The Legend of Bagger Vance*) (2000)

**Sweet November* (2001)
**15 minuta* (2001)
**Trapped* (2002)
**Waking Up in Reno* (2002)
**Italijanski posao* (*The Italian Job*) (2003)
**Čudovište* (*Monster*) (2003)
**Na sedmom nebu* (*Head in the Clouds*) (2004)
**North Country* (2005)
**Aeon Flux* (2005)
**Hancock* (2008)

### Slavni glumci s kojima je sarađivala
*Al Pacino (*Đavolji advokat*)
*Keanu Reeves (*Đavolji advokat*)
*Bill Paxton (*Moćni Joe Young*)
*Rade Šerbedžija (*Moćni Joe Young*)
*Mark Wahlberg (*Dvorišta*, *Italijanski posao*)
*James Caan (*Dvorišta*)
*Edward Norton (*Italijanski posao'')

## Vanjski linkovi
*

Kategorija:Rođeni 1975.
Kategorija:Živi ljudi
Kategorija:Južnoafričke glumice
Kategorija:Američke glumice
Kategorija:Biografije, Benoni
Rukoljub

[[Datoteka:US_Navy_050314-N-6665R-023_An_elderly_Indonesian_patient_shows_her_sincere_appreciation_to_a.jpg|mini|desno|180px|Fotografija sa: commons.wikimedia.org prikazuje stariju indonežanku koja izražava zahvalnost prema organizaciji "Project HOPE".]]
**Rukoljub** je jedan od rituala i gesti; vrsta poljupca.

## O rukoljubu 
Feudalno je društvo zahtijevalo da vazal ljubi ruku svoga gospodara. Negdje je postojao običaj rukoljuba prema svećeniku i drugim crkvenjacima. Do danas se održao kao znak poštovanja prema papi i kardinalu. U islamskim zemljama to je gesta poštovanja prema roditeljima.

U zapadnoj civilizaciji rukoljub je znak poštovanja prema ženama.

## Reference 
## Vanjski linkovi 
Kategorija:Društvo
Ivan Aralica

**Ivan Aralica**, savremeni hrvatski pripovjedač i romanopisac rođen je u Promini 1930. godine, živio u Zadru, a sad živi u Zagrebu. Završio je učiteljsku školu u Kninu i diplomirao slavistiku na Filozofskom fakultetu u Zadru. Redovni je član HAZU-a. Član je Drušva hrvatskih književnika.

## Djela 
* "Svemu ima svoje vrijeme”, 1967. pripovjetke
* "A primjer se zvao Laudina" 1969. roman
* “Filip”, 1970. roman
* "Konjanik" 1971. roman
* "Ima netko siv i zelen" 1977. roman
* "Opsjena paklenih crteža" 1977. pripovjetke
* “Psi u trgovištu”, 1979. roman
* “Put bez sna”, 1982. roman
* “Duše robova”, 1984.
* “Graditelj svratišta”, 1986.
* “Okvir za mržnju”, 1987.
* “Asmodejev šal”, 1988.
*"Propast  Magnuma" 1988. pripovjetke
* “Tajna sarmatskog orla”, 1989.
* “Knjiga gorkog prijekora”, 1994.
* "Zadah ocvalog imperija”,1991.
* “Što sam rekao o Bosni”, 1995.
* “Četverored”, 1997.
* “Ambra”, 2001.
* "Fukara", 2002.
* "Puž", 2004.

## Reference 
## Vanjski linkovi 
* https://www.info.hazu.hr/clanovi/aralica-ivan/

Kategorija:Hrvatski pisci
Kategorija:Jugoslavenski pisci
Kategorija:Biografije, Promina
Kategorija:Članovi HAZU
Kategorija:Rođeni 1930.
Kategorija:Živi ljudi
Kategorija:Dobitnici Goranove nagrade
Ivo Totić

**Ivo Totić**, bio je bosanskohercegovački i hrvatski pjesnik.

## Biografija 
Srednju metaluršku školu završio je u Zenici. Studirao u Zenici na Metalurško-tehnološkom fakultetu u Zenici i Metalurškom fakultetu u Sisku, gdje je diplomirao 1996. sa temom *"Utjecaj pH na ekstrakciju kobalta i nikla esterom fosfonske kiseline kao ekstraktantom"*. Radio je kao profesor stručnih mašinskih predmeta i matematike u srednjoj mašinskoj školi u Vitezu. Uvršten je u antologiju Ovdje živi Conan - *Mlada bosanska lirika 1992.–1996* u izboru Miljenka Jergovića i u publikaciju *Croatian literature* World Heritage Encyclopedia.

## Djela 
* *Crna fizika*, 1995, zbirka pjesama;
* *Kad mjesec potone za Gradinom*, 1997, zbirka pjesama;
* *Sin tišine*, 1999, zbirka pjesama;

## Vanjski linkovi 
* Pjesma "Kukuruska" na veb-sajtu Miljenka Jergovića
* Prilog sarajevskog časopisa *Sveske* o poeziji Ive Totića
* "Grade svih Hrvata, najiskrenije žalim, gledam te očima svojih mrtvih" na veb-sajtu Miljenka Jergovića

## Reference 
Kategorija:Rođeni 1967.
Kategorija:Umrli 2017.
Kategorija:Biografije, Zenica
Kategorija:Hrvatski pisci
Kategorija:Bosanskohercegovački pisci
Kategorija:Bosanskohercegovački pjesnici
Kategorija:Hrvatski pjesnici
Kategorija:Vitez
Norbert Mappes-Niediek

**Norbert Mappes-Niediek**, njemački novinar rođen 10. oktobra 1953. godine. Studirao germanistiku i holandistiku u Bonnu i Kölnu. Novinarstvom se bavi od početka 80-tih. Mnogi njegovi novinski članci govore o ratu u Jugoslaviji. Smatra se jednim od boljih poznavalaca političkih zbivanja tokom rata u Jugoslaviji. Od 1994 do 1995 godine bio je savjetnik UN-ova posebnog opunomoćenika Yasushija Akashija. Njegova knjiga "Balkanska mafija - Države u rukama zločina” govori o mafioznim strukturama u zemljama bivše Jugoslavije i uticajima na ratna zbivanja tokom 90-tih godina. 
Nova knjiga  "Die Ethno-Falle - Der Balkan-Konflikt und was Europa daraus lernen kann ", iz 2005 govori o tome što Evropa može naučiti iz rata u Jugoslaviji kao i uticaj ratnih zbivanja na odnose manjina u Evropi. Piše za brojne njemačke i austrijske novine. Živi u Austriji.

## Djela 
* "Balkanska mafija - Države u rukama zločina”, 2003. 
* "Austrija za Nijemce ", 2001.
* "Die Ethno-Falle - Der Balkan-Konflikt und was Europa daraus lernen kann ", 2005
* "Let’s be Frank. Die unglaubliche Geschichte des heimlichen Kaisers von Österreich". Campus, Frankfurt am Main u.&nbsp;a. 2004, ISBN 3-593-37564-8.
* "Kroatien. Das Land hinter der Adria-Kulisse", 2009 (Hrvatska. Zemlja iza jadranske kulise)
* "Arme Roma, böse Zigeuner. Was an den Vorurteilen über die Zuwanderer stimmt", 2012
* "Europas geteilter Himmel. Warum der Westen den Osten nicht versteht." Links, Berlin 2021, ISBN 978-3962891121.
* "Krieg in Europa. Der Zerfall Jugoslawiens und der überforderte Kontinent" Rowohlt, Berlin 2022 ISBN 978-3737101264.

## Vanjski linkovi 
* 

Kategorija:Rođeni 1953.
Kategorija:Njemački pisci
Kategorija:Njemački novinari
Filatelija u Jugoslaviji

**Filatelija u Jugoslaviji** počinje osnivanjem zajedničke države 1918. Raspadom Austro-Ugarske dolazi do ujedinjenja južnoslavenskih država u zajedničku državu, koja se raspada 90-tih godina.

## Izdanja za BiH 1918-1919 
### Porto marke 
## Izdanja za Hrvatsku 1918-1920 
### Porto marke 
## Izdanja za Sloveniju 1919-1920 
### Porto marke 
## Fiume
### Okupaciono podrucje 1918-1920 
### Slobodna država Fiume
### Fiume kao dio italijanske Kraljevine
## Kraljevina SHS 1921-1928 
### Porto marke 
## Kraljevina Jugoslavija 1929-1941 
### Porto marke 
### Doplatne marke  
### Doplatne porto marke  
## Izdanja jugoslovenske kraljevske vlade u Londonu 1943 
Za vrijeme drugog svjetskog rata, počevši od 1943 godine kraljevska izbjeglička je vlada u Londonu izdavala poštanske marke koje su bile obavezne na svim pošiljkama u službama vlade, kao i na trgovačkim brodovima kraljevske mornarice. 
27.marta 1943 izlazi serija sa likom kralja Petra II od četiri marke u vrijednosti od 2 do 10 dinara u raznim bojama. Kasnije se ponavlja izdanje, ali sa utisnutim žigom Crvenog križa i doplatom od 12,50 dinara. 
1. decembra 1943 povodom 25. godišnjice jugoslavenske države izlazi serija od šest markica na kojima su poznati likovi triju naroda iz Jugoslavije, medu kojima su i slovenski književnik Vodnik, Ljudevit Gaj i Josip Juraj Strossmayer, Petar Petrović Njegoš, Vuk Karadžić i knez Karađorđe.

## Demokratska Federativna Jugoslavija 1944-1945
### Porto marke 
## FNRJ i SFRJ 1945-1991 
### Porto marke 
### Doplatne marke  
### Doplatne porto marke  
## Jugoslavija 1991-2003 
### Doplatne marke  
## Srbija i Crna Gora 2003-2006 
## Lokalne marke 
### Izdanja za Istru i slovensko primorje 1945-1947
#### Porto marke 
### Belatinci 1919 
1919 godine vojne su vlasti u Belatincima, bez dozvole viših vlasti ručno žigosali preko dvadesetak maraka, koje su ostale za vremena mađarske vladavine. Žig je prilično nečitak i na njemu piše Belatinci i velikim slovima vodoravno SHS. Žig je u zeleno-plavojj boji

### Dubrovnik 1919 
Kao i u drugim mjestima u pograničnom području prema Mađarskoj, vojne vlasti 1919 obilježavaju mađarske marke sa trorednim žigom na kojem piše Preko- murje SHS. Žig je u ljubičastocrnoj boji.

### Mursko Središče 
### Prelog 1919 
### Izdanja četničkog pokreta Draže Mihajlovića 1941 
#### Porto marke 
### Trst zona B 1948-1954 
#### Porto marke 
#### Doplatne marke  
#### Doplatne porto marke  
### Izdanja za Kosovo 2000-2007 
## Također pogledajte 
* Filatelija u Bosni i Hercegovini
* Filatelija u Hrvatskoj
* Filatelija u Makedoniji
* Filatelija u Crnoj Gori
* Filatelija u Srbiji
* Filatelija u Sloveniji

## Vanjski linkovi 
* Hrvatska pošta Mostar 
* BH Pošta 
* Srpske pošte Banja Luka
* Pošta Srbije
* Pošta Crne Gore
* Hrvatska pošta
* Pošta Slovenije
* Katalog doplatnih maraka Jugoslavije, Crne Gore i Srbije

Kategorija:Filatelija u Jugoslaviji
Cerska

**Cerska** je naseljeno mjesto u općini Vlasenica, Bosna i Hercegovina. Naselje Cerska se nalazi 12&nbsp;km od Vlasenice i 11&nbsp;km od granice sa Srbijom.

## Mjesna zajednica 
Naselje Cerska je i sjedište istoimene mjesne zajednice koja obuhvata naseljena mjesta: Novo naselje, Hakalaši, Čelebići, Gušteri, Hasanovići, Ćosići, Luke, Kurjaci, Muškići, Baltići, Babići, Hodžići, Šahići, Potok, Velići, Gobelje, Ferhatovići, Turnadžići, Durići i Muminovići.

## Stanovništvo 
## Reference 
## Vanjski linkovi 
* Zvanični sajt općine Vlasenica
Perućica

250px|mini|desno|Perućica

**Perućica** je jedna od posljednjih očuvanih prašuma u Evropi. Nalazi se u okviru Nacionalnog parka Sutjeska, na području općine Foča, Bosna i Hercegovina.

Nakon što je 1952. godine donešen zakon o proglašenju područja Sutjeske nacionalnim parkom, iste godine Vlada NR Bosne i Hercegovine donijela odluku o izdvajanju Perućice (1.234 ha) *iz redovnog šumarskog gospodarenja, kao šumarski objekat potreban naučnim istraživanjima i nastavi*. Rješenjem Zemaljskog zavoda za zaštitu spomenika kulture i prirodnih rijetkosti Bosne i Hercegovine 1954. godine područje Perućice uvećano je za 200 ha (1.434 ha) i stavljeno pod zaštitu države kao prirodni rezervat.

Prepuna je prekrasnih netaknutih prirodnih prizora, a jedan od njih je i Skakavac, vodopad koji se nalazi u srcu prašume visok preko 70 metara.

Ljudska ruka nikada nije imala utjecaj na ciklus *rađanje-život-umiranje* biljaka i životinja u ovoj prašumi. U njoj se nalazi veliki broj stabala starih oko 300 godina, a smatra se da je sama prašuma stara oko 20.000 godina. Ovdje se mogu pronaći stabla visoka preko 50 metara, a trenutno najviše izmjereno visoko je 57,4 metra. Do sad registrovano je preko 170 vrsta drveća i grmlja, te preko 1000 vrsta zeljastog bilja, od kojih su brojni endemi.

Prema tvrdnjama naučnika sa Univerziteta Yale, Peručica nudi jedinstvenu studiju o ulozi prašuma u globalnom ciklusu ugljika, što je čini savršenom prirodnom laboratorijom.

S obzirom da je šuma vrlo gusta, u nekim dijelovima čak i neprohodna, te zaštićena, posjeta je dozvoljena samo uz najavu i pratnju vodiča iz Nacionalnog parka Sutjeska.

## Vanjski linkovi 
* Zvanična stranica 
* Od prašume do lova i planinarenja
* Perućica

## Također pogledajte 
* Vodopad Skakavac (Perućica)
* Sutjeska (rijeka)
* Nacionalni park Sutjeska
* Nacionalni parkovi u Bosni i Hercegovini

Kategorija:Geografija Bosne i Hercegovine
Leonida I

**Leonida I** (jonskogrčki: Λεωνίδης, Leōnidas; 540. p.n.e. - 480. p.n.e.) je bio kralj grčkog grada-države Sparte. Predvodio je spartansku vojsku tokom Drugog grčko-perzijskog rata, a upamćen je po svojoj hrabroj smrti u bici kod Termopila. Bio je treći sin spartanskog kralja Anaksandridasa II, pa je time pripadao dinastiji Agiad koja je imala porijeklo od grčkog junaka Herakla.

## Vladavina 
Naslijedio je svog polu-brata Kleomenesa I 489. godine p. n. e. i bio je oženjen Kleomenesovom kćerkom, Gorgo. Njegovo ime je herojski uzdizano poslije bitke kod Termopila. U ratu protiv Perzije, Leonid je 480. godine p. n. e. branio Termopilski klanac. Izdajnik Efijalt otkrio je Perzijancima put put preko planine, tako da su Spartanci bili osuđeni na poraz. Na mjestu gdje je Leonid pao podignut je spomenik sa natpisom: "Putniče, kada dođeš u Spartu, reci da smo ovdje pali pokoravajući se njenim zakonima."

## Također pogledajte 
* 300 (film)

## Reference 
## Vanjski linkovi 
Kategorija:Antička Grčka
Kategorija:Sparta
Hermann Hesse

**Hermann Hesse** bio je njemački pisac.

## Život i odrastanje 
Svojim djelima postiže za života značajne uspjehe. Povremeno se javlja u političkom životu u duhu svojih demokratskih i pacifističkih uvjerenja. Poslije Prvog svjetskog rata priklanja se psihoanalizi, a privlači ga i misticizam Dalekoga Istoka obzirom da su mu i otac i majka bili misionari i jedan dio života proveli u Indiji. Članovi njegove porodice su bili ljudi različitih nacionalnosti, što je predstavljalo jedinstvenu okolinu za odrastanje među različitim kulturama i dijalektom. Godine školovanja je proveo u Wuerttemberg školi te je jedno vrijeme izučavao teologiju u manastiru u Maulbronnu.

Nakon preseljenja u Švicarsku 1912. godine, uskoro izbija Prvi svjetski rat, kada Hesse počinje ozbiljnije da preispituje i kritikuje njemački nacionalizam. Njegove pacifističke ideje uskoro dobijaju pažnju i simpatije od strane velikog broja mlađe populacije. 1923. godine odriče se njemačkog državljanstva i dobija švicarsko.  Žestoke kritike upućene Njemačkoj se nastavljaju i tokom Hitlerove vladavine i Drugog svjetskog rata. Njegova djela su tokom nacističke vladavine većinom bila zabranjena ali i uništena ratnim dejstvom. Međutim, nakon pada Hitlera ponovo dobija priznanje i slobodu kao pisac u Njemačkoj.

U njegovim se prvim romanima odražavaju pojedine faze autorovih unutarnjih kriza, a u kasnijim se pojavljuju općeljudski problemi. Dobitnik je Nobelove nagrade za književnost 1946. godine i Goetheove nagrade grada Frankfurta 1946.

## Uticaj 
Ideje mnogh filozofa su uticale na pisanje i teme njegovih djela. Među najuticajnijim su Platon, Spinoza, Schopenhauer i Nietzsche, kao i historičar Jacob Burckhardt. Najviše je bio inspirisan indijskom i kineskom filozofijom. Osim toga, karakterističan je njegov odnos prema muzici koju smatra nečim intimnim i inspirativnim.

## Djela 
* "Demian" (1919)
* "Sidarta" (1922)
* "Stepski vuk" (1927)
* "Narcis i Zlatousti" (1930)
* "Igra staklenim biserima" (1943)

## Vanjski linkovi 
Kategorija:Njemački pisci
Kategorija:Dobitnici Nobelove nagrade za književnost
Kategorija:Biografije, Calw
Kategorija:Rođeni 1877.
Kategorija:Umrli 1962.
Kategorija:Dobitnici Goetheove nagrade
Kategorija:Dobitnici Nagrade "Gottfried Keller"
Sabahski sunnet

**Sabahski sunnet** jeste dobrovoljna molitva u islamu koja se obavlja prije sabahskog farza. Ima 2 rekata. Isto kao sabahski sunnet klanja se bilo koji dvorekatni namaz.

## Prvi rekat 
Na prvom rekatu uči se *Subhaneke*:

''Subhāneke Allāhumme ve bihamdike ve tebārekesmuke ve te'alā džedduke ve lā ilāhe gajruke.''

Zatim se uče E'uza, Bismilla i sura Fatiha, koja je obavezna na svim rekatima svih namaza, osim dženaze-namaza:

:E'ūzu billāhi mineš-šejtānir-radžīm

:Bismillāhir-rahmānir-rahīm

:1. Elhamdulillāhi rabbil-'ālemīn

:2. Errahmānir-rahīm

:3. Māliki jevmid-dīn

:4. Ijjāke na'budu ve ijjāke neste'īn

:5. Ihdines-sirāțal-mustekīm

:6. Sirāțallezīne en'amte 'alejhim

:7. Gajril-magdūbi 'alejhim ve led-dāllīn.

Zatim se uči 1 duži ili 3 kraća kur'anska ajeta (naravno, može se i više). Kod nas je u praksi da se uči jedna kraća sura, čime se ispunjava ovaj uvjet.

Ta sura može, npr, biti sura Kevser:

:1. Innā e'atajnā kel-kevser

:2. Fe salli li Rabbike venhar

:3. Inne šānieke huvel-ebter. 

Zatim se obavi ruku', sedžda i ustane se na drugi rekat. 

## Drugi rekat 
Na njemu se uči Bismilla, Fatiha i duži ajet ili 3 kraća ajeta ili kraća sura, ali ono što se uči treba biti različito od onog što se učilo na prvom rekatu. Zato navodimo suru Ihlas:

:1. Kul huvallāhu ehad

:2. Allāhus-samed

:3. Lem jelid ve lem jūled

:4. Ve lem jekun lehū kufuven ehad. 

Zatim se obavi ruku' i sedžda.

## Sjedenje 
Poslije toga je sjedenje na kojem se uči *Ettehijjātu*, salavati i dova, a na kraju se preda selam.

Kategorija:Namaz
Kategorija:Sabah-namaz
Ikamet

**Ikamet** je riječ arapskog porijekla koja znači uspostavljanje. U islamskoj praksi predstavlja tekst koji je svaki muškarac musliman obavezan proučiti prije obavljanja svakog farz-namaza (sabahskog, podnevskog, ikindijskog, akšamskog, jacijskog i džumanskog farza). U džamiji ikamet uči mujezin naglas, a kad se namaz obavlja pojedinačno, uči se u sebi.

## Tekst ikameta 

Allahu ekber
Allahu ekber
Allahu ekber
Allahu ekber
Ešhedu en la ilahe illallah
Ešhedu en la ilahe illallah
Ešhedu enne Muhammeden-resulullah
Ešhedu enne Muhammeden-resulullah
Hajje 'ales-salah
Hajje 'ales-salah
Hajje 'alel-felah
Hajje 'alel-felah
Kad kametis-salatu
Kad kametis-salah
Allahu ekber
Allahu ekber
La ilahe illallah

## Prijevod 

Allah je najveći (4x)
Svjedočim da nema Boga osim Allaha (2x)
Svjedočim da je Muhammed Božiji Poslanik (2x)
Dođite na namaz (2x)
Dođite na spas (2x)
Namaz se uspostavlja (2x)
Allah je najveći (2x)
Nema boga osim Allaha (1x)

Kategorija:Islam
Islamske nauke

**Islamka nauka** kao cjelina je vrlo raznovrsna i bogata nauka sa svim svojim ograncima i podograncima. Izučavana je i izučava se na svim nivoima od osnovnog obrazovanja do univerzitetskog.

## Tefsir 
Tefsir je islamska nauka koja se bavi tumačenjem Kur'ana. U njemu se primjenjuju različite metode, ali je jedna od osnovnih kroz izučavanje svega onoga što je Muhammed, rekao o značenjima određenih sura (poglavlja Kur'ana) i ajeta (rečenica u Kur'anu) i kroz usporednu analizu istih tematskih cjelina, pošto Kur'an nije tekst poput romana u kojem postoji uvod, zaplet. već se često o istoj temi mogu pronaći različiti ajeti u različitim surama.

## Hadis 
Hadis je islamska nauka koja se bavi izučavanjem svega onoga što je Muhammed, uradio, rekao, šutnjom odobrio i izučavanjem svih njegovih osobina. Hadiska nauka izučava sam tekst Poslanikovog govora, ali je kod nje mnogo veći akcenat na lancu prenosilaca pojedinih hadisa - Poslanikovih izreka u cilju potvrđivanja da su te riječi zaista Poslanikove.

## Kiraet 
Kiraet, što na arapskom znači čitanje je islamska nauka koja se bavi tačnim i melodičnim učenjem Kur'ana - posljednje Božije objave. Pošto je Poslanik, rekao: ''Uljepšajte učenje Kur'ana vašim glasovima'', možda je i to bio dodatni razlog da se kiraet razvije kao zasebna nauka. Sav kiraet se ipak temelji na onom znanju koje dolazi od Poslanika.

## Fikh 
Fikh je islamska pravna nauka, s tim da je od drugih pravnih nauka razlikuje to što ona reguliše i pravila ibadeta - islamskog obredoslovlja.

## Akaid 
Glavna preokupacija akaidske nauke jeste vjerovanje, tj. u koga i u što se vjeruje i na koji način. Najjednostavnije je to objasniti ako kažemo da se akaid bavi detaljnim proučavanjem imanskih šarta.

## Ahlak 
Ahlak je islamska nauka koja se bavi proučavanjem lijepog ponašanja i lijepih osobina. Ugrubo rečeno to je islamska etika.

## Tesavvuf 
Tesavvuf je praktična islamska nauka koja se bavi duhovnim odgojem čovjekove duše. Jedan od vrlo važnih termina u tesavvufu je "borba sa samim sobom" tj. sa svojim strastima i svim negativnostima u sebi.

## Također pogledajte 
* Medresa

Kategorija:Islam
Trošenje

U nauci o materijalima, **trošenje** je erozija materijala čvršte površine drugim čvrstim predmetom. Proučavanje procesa trošenja je dio discipline koja se naziva tribologija.

Postoje četiri glavna procesa trošenja:

#Adhezivno trošenje
#Abrazivno trošenje
#Korozivno trošenje
#Zamor površine

## Adhezivno trošenje 
Adhezivno trošenje se dešava kada dvoje čvrste površine klize jedna preko druge pod pritiskom. Površine se plastično deformišu da bi se, na kraju, spojile pod dejstvom visokog lokalnog pritiska. Kako se klizanje nastavlja, ove veze pucaju, što dovodi do nastanka nepravilnosti na površinama.

## Abrazivno trošenje
Kada se prekine kontakt materijala sa čvrstim česticama, desi se abrazivno trošenje. Ove čestice mogu biti prisutne na površini drugog materijala ili mogu biti slobodne čestice između dvije pošine. 
Abrazivno trošenje se može mjeriti kao gubitak mase po '*Taber Abrasion Test*-u, prema standardima ISO 9352 ili ASTM D 1044.

## Korozivno trošenje 
Korozivno trošenje (često se naziva samo "korozija") je slabljenje korisnih osobina materijala zbog reakcija sa okolinom.

## Zamor površne
Zamor površine je proces u kome je površina materijala oslabljena cikličnim teretom, što je jedna vrsta općeg zamora materijala.

## Također pogledajte
*Reologija
*Tribologija

Kategorija:Nauka o materijalima
Gradski stadion Laktaši

**Gradski stadion Laktaši** nalazi se van centra ovog grada na Vrbasu. Stadion je trenutno u izgradnji. Planira se postavljanje istočne tribine koja bi mogla primiti i do 3.000 gledalaca. Sa ovom i zapadnom tribinom kapacitet stadiona se procjenjuje na oko 5.000 gledalaca.

Na ovom stadionu domaće utakmice igra drugoligaš FK Laktaši.

## Reference 
## Vanjski linkovi 
* https://web.archive.org/web/20121011233644/http://www.fussballtempel.net/uefa/BIH.html
* http://he.soccerwiki.org/stadium.php?stadiumdid=1519
* http://wikimapia.org/10123598/Gradski-Stadion

L
Kategorija:Građevine u Laktašima
Blok

**Blok** je u filateliji posebno izdanje poštanske marke, neke pošte, obično povodom nekog značajnog datuma. Blok se moze sastojati od jedne ili više poštanskih maraka koje mogu imati razne vrijednosti. Kataloški se marke numeriraju posebno rednim brojem, dok se blok označava oznakama  npr. *Block 14 (150x80)*, što označava redni broj bloka, i njegovu veličinu (BxH). Najčešća izdanja su povodom filatelističkih izložbi, Olimpijada, Svjetskih nogometnih prvenstava i sl. Blokovi imaju obično veću vrijednost nego nominalna vrijednost maraka i jedne su od najomiljenijh područja u filateliji.

## Reference 
## Vanjski linkovi 
[mini|260x260px|lijevo|Kuhinja Bosne i Hercegovine, [Dolma i Baklava , Blok Bh. pošte 2005.]]

[mini|332x332px|desno|50 godina ponovnog otvaranja državne opere u [Beču, Blok austrijske pošte 2005.]]

Kategorija:Filatelija
Tabak

**Tabak** je naziv za otiskane poštanske marke na jednom listu. Takode se ponegdje naziva šalterski tabak. Po veličini se tabak dijeli u dvije grupe:
* Mali tabak (9 do 10 maraka u tabaku)
* Veliki tabak (20 i više maraka)
Marke u tabaku se numeriraju počevši od gore i u pravcu s lijeva na desno. Tako da se marka označava sa dva broja npr. *4,8*, što znači de se marka nalazi u četvrom redu i da je osma s lijeva. Označavanje je bitno, jer uslijed tiskarske greške, ili greške u pripremi podloge za tiskanje,  dolazi do malih, gotovo neprimjetnih razlika. Te marke imaju veću, nekada desetostruku vrijednost. Takode veću vrijednost imaju četiri rubne marke sa dodatnim poljem na kojem je obično utiskan datum, oznaka pošte, ili neki ukras. 
Tabaci se uglavnom prodaju bez žiga, dok postoje tabaci sa utisnutim žigom, koji pošte obično izdavaju nakon isteka važnosti pojedine marke. Mnoge privatne agencije utiskuju žigove na marke afričkih ili azijskih država i te marke samim tim gube vrijednost. Tabake sa utisnutim žigom izdavala je svojevremeno Njemačka Demokratska Republika, Sovjetski Savez itd.
U nekim se tabacima u sredini nalazi vinjeta, ukrasno polje koje nema nominalnu vrijednost, ali marki koja se nalazi sa njene lijeve, desne, gornje ili donje strane povećava vrijednost.

Datoteka:tabak1.jpg|Željeznička pruga Metković-Mostar, Tabak Hrvatske pošte Mostar 3x3 sa vinjetom u sredini, 2005.
Datoteka:tabak2.jpg|Historija BiH Bogumili, Kralj Tvrtko I Kotromanić, Tabak Bh pošte 5x2 Sarajevo 2005.
Datoteka:tabak3.jpg|Svjetsko prvenstvo u nogometu Francuska 1998, Tabak Srpske pošte 3x3 sa vinjetom u sredini Banja Luka 1998.

## Također pogledajte 
* Blok
* Karnet

Kategorija:Filatelija
Topaz (čvor)

* Topaz, vrsta dragog kamena
* *Topaz* (1945), dokumentarac o američkim logorima za Japance u Drugom svjetskom ratu
* *Topaz* (1969), film Alfreda Hitchcocka
* *Topaz* (1991), japanski film
* *Topaz* (novela), novela
ETB

mini|200px|desno|List prvoga dana njemačke pošte 1991.
**ETB** je njemački skraćenica za *Ertsttagblatt*, i označava prigodni list koji neke pošte izdaju na dan izdavanja poštanske marke. Obično je u sredini lista zalijepljena poštanska marka, sa prigodnim pečatom, te njen naziv i broj izdanja. Na poleđini se nalazi opis marke, kao i njene osobine, autor, članak o tematici koja je na marki predstavljena, kao i tiraž i izdavač.

Također postoje i privatna izdanja koja se posebno katalogiziraju.

## Reference 
## Vanjski linkovi 
Kategorija:Filatelija
Vinjeta (filatelija)

**Vinjeta** je u filateliji polje u tabaku ili bloku bez nominalne vrijednosti. Naziva se također i ukrasno polje. Obično je tematski vezana za marku. U tabaku se moze nalaziti jedna ili više vinjeta koje se najčešće naizmjenično rasporedjuju. Marke, kako sa žigom, tako i bez žiga, sa vinjetom imaju veću filatelističku vrijednost. U njemačkim katalozima oznaka za vinjetu je *Zf* (njemački: Zierfeld), te se marke sa vinjetom označavaju rednim brojem i dodatkom Zf npr. *258 Zf*

[mini|200p|lijevo|[Elvis Presley, Marka sa vinjetom na desnoj strani , HP Mostar. 2002.]]

mini|301x301px|desno|20 godina zimskih olimpijskih igara u Sarajevu, Marka sa dvije vinjete Bh.pošte 2004.

## Reference 
## Vanjski linkovi 
https://www.warwickandwarwick.com/news/philatelic-terms
.

Kategorija:Filatelija
Bogna Koreng

**Bogna Koreng** (lužičkosrpski: *Bogna Korjeńkowa* (* Budišin, 1965.) je poznata lužičkosrpska TV-voditeljica.

Bogna Koreng je dvojezično odrasla u Radiboru. Nakon srednje škole, studirala je germanistiku. Poslije studija je dvije godine radila kao učiteljica i voditeljica pjevačkog zbora na lužničkosrpskoj gimnaziji u Budišinu. Karijeru na lužničkosrpskoj televiziji je započela 1992. godine. Od 2001. godine je voditeljica popularne TV-emisije *wuhladko*, i 2003. je postala glavni urednik TV-studija u Budišinu. Te iste godine je svojom emisijom osvojila treće mjesto na međunarodnom festivalu Radio- i TV-stanica narodnih manjina na kojem su učestvovali čak 60 narodnih manjina iz cijele Evrope.

Danas Bogna Koreng živi sa svojom familijom u mjestu Panšvic-Kukau.

Kategorija:Rođeni 1965.
Karnet

**Karnet** je u filateliji blok od nekoliko poštanskih maraka koje su povezane i ukoričene. Marke ne moraju biti iste vrijednosti, ali su tematski obično povezane. Izdaju se iz raznih razloga, od kojih su najinteresantiji, jubilarna izdanja povodom nekih godišnjica, filatelističkih izložbi, posebna izdanja za Božićne i novogodišnje praznike, itd. Na prvoj i zadnjoj strani karneta su tematski motivi popraćeni prigodnim tekstom. Razlozi izdavanja karneta su obično ušteda u prodaji poštanski maraka na šalterima pred Božićne praznike, jer se karneti tada prodavaju sa 5 do 10 procenata popusta, kao i suvenir izdanja nekih pošta. (npr. karnet izdanje Bh.pošte 60. godina FK Sarajevo iz 2006. godine).

U njemačkim katalozima oznaka za karnet je *MH* (njemački: Markenheft), te se karneti označavaju rednim brojem i dodatkom MH npr. *MH 4*

Datoteka:bhkarnet1.jpg|*Stare kule i gradovi u BiH*, Karnet Bh. pošte, *prva strana*, 1998.
Datoteka:bhkarnet2.jpg|*Stare kule i gradovi u BiH*, Karnet Bh. pošte, *druga strana sa markama*, 1998.
Datoteka:bhkarnet3.jpg|*Stare kule i gradovi u BiH*, Karnet Bh. pošte, *poleđina karneta*, 1998.

## Reference 
## Vanjski linkovi 
Kategorija:Filatelija
Požega (čvor)

**Hrvatska**:

* Požega (Hrvatska), grad i sjedište Požeško-slavonske županije

**Srbija**:

* Požega (Srbija), naselje i općina u Zlatiborskom okrugu
* Požega (Novi Pazar), naselje grada Novog Pazara, Raški okrug
Banica

**Banica** je naziv za stoti dio kune u Nezavisnoj Državi Hrvatskoj od 1941. do 1945. godine.

### Probni odljevi kovanica 
## Reference 
## Vanjski linkovi 
Kategorija:Historijske valute
Michel

**Michel** je naziv izdavačke kuće iz Münchena i sinonim je za Kataloge poštanskih maraka. Najpoznatija izdanja kataloga za poštanske marke su podjeljena u nekoliko grupa i uglavnonm su raspoređeni prema teritorijalnom principu:

* *Michel* Njemačka 
* *Michel* Evropa 1 srednja Evropa 
* *Michel* Evropa 2 jugozapadna Evropa 
* *Michel* Evropa 3 južna Evropa 
* *Michel* Evropa 4 jugoistočna Evropa 
* *Michel* Evropa 5 sjeverna Evropa 
* *Michel* Evropa 6 zapadna Evropa 
* *Michel* Evropa 7 istočna Evropa 
* *Michel* Bliski Istok
* *Michel* Sjeverna i srednja Amerika
* *Michel* Karibi
* *Michel* Južna Amerika
* *Michel* Sjeverna i istočna Afrika 
* *Michel* Zapadna Afrika 
* *Michel* Južna i centalna Afrika 
* *Michel* Australija, Okeanija i Antarktik
* *Michel* Južna i jugoistočna Azija
* *Michel* Srednja i istočna Azija

osim ovih izdanja, postoje posebna izdanja za Austriju, Švicarsku, Skandinaviju, Hrvatsku, Rusiju i Sovjetski Savez, SAD,...

Katalozi izlaze svake godine za područje Evrope, dok se katalozi za Afriku, Aziju, Južnu Ameriku štampaju svako dvije do četiri godine.

Svaki mjesec *Michel* izdaje mjesečnik pod nazivom *Michel Rundschau*, gdje se aktualiziraju katalozi, te se mogu naći novosti o izdanjima i filateliji iz čitavog svijeta.

Danas postoje i programi, koji omogućavaju vođenje filatelističke evidencije, kao i dijelovi gore navedenih kataloga na CD-u.

*Michel* takode izdaje i kataloge za numizmatiku, pribor za filateliju itd.

Kategorija:Filatelija

## Također pogledajte 
* Katalog poštanskih maraka

## Reference 
## Vanjski linkovi 
* Michel